wannaphong/clean_thaiwikipedia huggingface dataset:
# เดอะมารีน 3 คนคลั่งล่าทะลุสุดขีดนรก
เดอะมารีน 3 คนคลั่งล่าทะลุสุดขีดนรก  เป็นภาพยนตร์แนวแอกชั่นอเมริกันในปี ค.ศ. 2013 นำแสดงโดยนักมวยปล้ำอาชีพ เดอะมิซ และกำกับโดย สก๊อตต์ ไวเบอร์ ออกฉายครั้งแรกในวันที่ 5 มีนาคม ค.ศ. 2013 ทุกโรงภาพยนตร์ในสหรัฐอเมริกา เป็นภาพยนตร์ที่ต่อจากภาคเดอะ มารีน 2 คนคลั่งล่าทะลุสุดขีดนรก

นักแสดง
ไมค์ "เดอะ มิซ" มิซานิน รับบทเป็น แจ็ค คาร์เตอร
เนียล แมคโดโนด รับบทเป็น โจนาช พ็อพ
ไมเคิล เอ็คลันด์ รับบทเป็น เอ็คเกิร์ต
แอสลี เบลล์ รับบทเป็น ลิลล
คาไมลลี ซัลไลแวน รับบทเป็น อาแมนด้า
จาเรด คีโซ รับบทเป็น ฮาร์กิน
เจฟฟ์ บอลลาร์ด รับบทเป็น ดาร์เรน
# ก๊อดออฟวอร์ (แฟรนไชส์)
ก๊อดออฟวอร์  เป็นแฟรนไชส์เกมแอ็กชั่นผจญภัยที่สร้างโดยเดวิด เจฟฟ์ และพัฒนาโดยแซนตามอนิกาสตูดิโอของโซนี่ เกมเปิดตัวในปี 2005 บนเครื่องเล่นวิดีโอเกมเพลย์สเตชัน 2 และกลายมาเป็นชุดเกมเรือธงสำหรับเพลย์สเตชัน ซึ่งประกอบด้วย 9 ภาคในหลากหลายแพลตฟอร์ม ชุดเกมนี้สร้างจากตำนานโบราณ โดยติดตามเครโทส นักรบสปาร์ตันที่กลายมาเป็นเทพเจ้าแห่งสงครามและขัดแย้งกับเทพเจ้าในตำนานต่าง ๆ ตัวเกมก่อนหน้านี้ในชุดเกมนี้อิงตามตำนานเทพเจ้ากรีก โดยเครโทสออกเดินทางเพื่อล้างแค้นเทพเจ้าแห่งโอลิมปัส ในเกมต่อมามีพื้นฐานมาจากตำนานนอร์สและเล่าถึงเครโทสบนเส้นทางแห่งการไถ่บาปพร้อมทั้งแนะนำอาทรูส ลูกชายของเขาให้เป็นตัวเอกรอง

แซนตามอนิกาสตูดิโอพัฒนาเกมหลักทั้งหมด ส่วน Ready at Dawn และ Javaground/Sony Online Entertainment-Los Angeles (SOE-LA) พัฒนาเกมเสริมทั้งสามเกม โซนี่ อินเตอร์แอ็กทีฟ เอนเตอร์เทนเมนต์ (SIE) เป็นผู้จัดจำหน่ายเกมทั้งหมด ยกเว้นภาคสำหรับโทรศัพท์มือถือ ซึ่งจัดจำหน่ายโดย Sony Pictures Digital เกมเจ็ดเกมแรกที่เป็นยุคกรีกของแฟรนไชส์ ก๊อดออฟวอร์ (2005) ก๊อดออฟวอร์ II (2007) และ ก๊อดออฟวอร์ III (2010) ประกอบเป็นไตรภาคหลักของเกม โดยสองเกมแรกวางจำหน่ายบนเพลย์สเตชัน 2 และเกมที่สามวางจำหน่ายบนเพลย์สเตชัน 3 ภาคก่อนหน้า อัสเซนชัน (2013) วางจำหน่ายสำหรับเพลย์สเตชัน 3 เช่นกัน เกมอื่น ๆ ได้แก่ เชนออฟโอลิมปัส (2008) และ โกสต์ออฟสปาร์ตา (2010) สำหรับเพลย์สเตชัน พอร์เทเบิล และ เบเทียยัล (2007) สำหรับโทรศัพท์มือถือที่รองรับแพลตฟอร์มจาวา รุ่นไมโคร ยุคนอร์สเริ่มต้นด้วยเกม ก๊อดออฟวอร์ ในปี 2018 ซึ่งวางจำหน่ายสำหรับเพลย์สเตชัน 4 และต่อมาได้มีการพอร์ตลงไมโครซอฟท์ วินโดวส์ ในเดือนมกราคม 2022 ตัวเกมมาพร้อมกับภาคก่อนสั้น ๆ ชื่อ A Call from the Wilds (2018) ซึ่งเป็นเกมแบบข้อความผ่านเมสเซนเจอร์ ภาคต่อชื่อ รักนาร็อก วางจำหน่ายในเดือนพฤศจิกายน 2022 สำหรับเพลย์สเตชัน 4 และ เพลย์สเตชัน 5 และปิดฉากยุคนอร์ส ซึ่งได้รับบทส่งท้ายในรูปแบบของภาคเสริมชื่อ วัลฮัลลา ในเดือนธันวาคม 2023 เวอร์ชันพอร์ตลงไมโครซอฟท์ วินโดวส์ของ รักนาร็อก วางจำหน่ายในเดือนกันยายน 2024

เกมในชุดนี้บางเกมได้รับการยกย่องว่าเป็นเกมแอคชั่นที่ดีที่สุดตลอดกาล ชุดเกมนี้ได้รับรางวัลมากมาย รวมถึงรางวัลเกมแห่งปีสำหรับภาคปี 2005 และ 2018 หลายรางวัล เกมบางเกมยังได้รับการรีมาสเตอร์สำหรับแพลตฟอร์มเพลย์สเตชันรุ่นใหม่ แฟรนไชส์นี้มียอดขายประมาณ 66 ล้านเกมทั่วโลก ณ เดือนพฤศจิกายน 2023 และเป็นแบรนด์บุคคลที่หนึ่งที่ทำกำไรได้มากที่สุดของเพลย์สเตชัน ยอดขายและการสนับสนุนที่แข็งแกร่งของชุดเกมนี้นำไปสู่การขยายแฟรนไชส์ไปยังสื่ออื่น ๆ เช่น ชุดหนังสือการ์ตูนสามเรื่องและนวนิยายสามเรื่อง ภาพยนตร์ที่ดัดแปลงจากภาคดั้งเดิมอยู่ระหว่างการพัฒนา แต่ท้ายที่สุดก็ถูกยกเลิกไป อย่างไรก็ตาม ซีรีส์โทรทัศน์ที่ดัดแปลงมาจากยุคนอร์สกำลังอยู่ในระหว่างการพัฒนาสำหรับแอมะซอนไพรม์วิดีโอ สินค้าประกอบไปด้วยงานศิลปะ เสื้อผ้า ของเล่น และของจำลองประกอบฉาก รวมไปถึงเพลงประกอบเกมด้วย เช่นอัลบั้มเฮฟวีเมทัลอย่าง Blood & Metal (2010) ซึ่งมีเพลงต้นฉบับจากวงดนตรีต่าง ๆ ซึ่งได้รับแรงบันดาลใจจากชุดเกม

 หมายเหตุ
# ปลาแบส
ปลาแบส  เป็นชื่อสามัญของปลาหลายชนิดที่อยู่ในอันดับ Perciformes หรืออันดับปลากะพง ในหลายวงศ์ หลายสกุล และพบได้ทั้งในน้ำจืด, น้ำกร่อย และทะเล

โดยคำว่า "แบส" (Bass) มาจากภาษาอังกฤษกลางคำว่า "Bars" หมายถึง "ปลาเพิร์ช" (Perch)

ตัวอย่างปลาแบส
ปลาหมอออสเซลาริส (Cichla ocellaris) ในวงศ์ปลาหมอสี (Cichlidae)
ปลาหมอโมโนคูลัส (Cichla monoculus) ในวงศ์ปลาหมอสี (Cichlidae)กะพงนกยูง นักล่าแสนสวยแห่งอเมซอน (ณ ประเทศไทย) โดย ชวิน ตันพิทยคุปต์ คอลัมน์ Wild Ambition หน้า 112-113. นิตยสาร Aquarium Biz ฉบับที่ 27 ปีที่ 2: กันยายน 2012
ปลาแบสปากใหญ่ (Micropterus salmoides) ในวงศ์ปลากะพงปากกว้าง (Centrarchidae)
ปลาแบสปากเล็ก (Micropterus dolomieu) ในวงศ์ปลากะพงปากกว้าง (Centrarchidae)
ปลาเก๋าดอกหมากยักษ์ (Epinephelus tukula) ในวงศ์ปลาเก๋า (Serranidae)
# นาลอง กระรอกน้อยเหินฟ้า
นาลอง (,) เป็นการ์ตูนของประเทศเกาหลีใต้Studio Kaab Homepage โดยได้มีการออกอากาศในประเทศไทยทาง ทรู สปาร์ค,ช่อง 6,เวิร์คพอยท์ทีวี

 เนื้อเรื่อง 
เป็นเรื่องที่เกิดขึ้นที่หมู่บ้านลาล่า ซึ่งมีป่าลูลู่ล้อมรอบอยู่ ที่นั่นมีกระรอกบินที่ชื่อนาลอง ซึ่งอาศัยอยู่กับพ่อ พี่ๆ 10 ตัว และเพื่อนๆที่โรงเรียนNalong Homepage  Nalong Homepage

 รายชื่อตัวละครหลัก 
 นาลอง กระรอกบินตัวผู้ มีนิสัยซื่อบื้อ
 อุกย่า นากตัวเมีย มีนิสัยขี้โมโห มักจะทะเลาะกับลีลี่อยู่บ่อยๆ
 ซุงซุง ลิงตัวผู้ มีนิสัยซุกซน ชอบการกลั่นแกล้งผู้อื่น
 โทริ  กระต่ายตัวเมีย มีนิสัยอ่อนโยน
 โฮบี่  เสือตัวผู้ มีนิสัยอ่อนโยน
 ลีลี่  นกตัวเมีย มีนิสัยขี้โมโห มักจะทะเลาะกับอุกย่าอยู่บ่อยๆ
 เพนเกิ้ล  นกเพนกวินตัวผู้ เป็นทั้งครูและดร. มักชอบคิดค้นสิ่งประดิษฐ์ต่างๆ 
 แพนซี่ หมีแพนด้าตัวเมีย มีนิสัยอ่อนโยน
 ทาโซริ นกกระจอกเทศตัวผู้ มีนิสัยซื่อบื้อ โดยเวลาพูดจะเป็นเสียงร้อง
 เฮบเวลาเวลา มนุษย์ต่างดาว ตกมายังโลกเพราะยานอวกาศถูกดาวตกพุ่งชน

 รายชื่อตัวละครเสริม 
 พ่อของนาลอง เป็นตำรวจ
 พี่ชายของนาลอง 10 ตัว
 แม่ของอุกย่า
 พ่อของอุกย่า
 แม่ของซุงซุง
 พ่อของทาโซริ เป็นนักร้องโอเปร่าชื่อดังระดับโลก
 แม่ของทาโซริ เป็นนักร้องโอเปร่าชื่อดังระดับโลก
 พ่อของแพนซี่
 แม่ของโฮบี่ 
 แม่ของโทริ
 พ่อของโทริ
 แม่ของลีลี่
 พ่อของลีลี่
 ปู่ตุ่น

 เพลงประกอบ 
 เพลงเปิด: 룰루숲속 랄라마을 뚜루뚜루뚜 나롱이 ประพันธ์โดย 이종교
 เพลงปิด: 언제나 ประพันธ์โดย 이종교
# ความตกลงสมบูรณ์แบบ
ความตกลงสมบูรณ์แบบเพื่อยุติสถานะสงครามระหว่างประเทศไทยกับบริเตนใหญ่และอินเดีย  หรือ ความตกลงสมบูรณ์แบบ เป็นสนธิสัญญาสันติภาพที่จัดทำขึ้นเมื่อวันที่ 1 มกราคม พ.ศ. 2489 ณ สิงคโปร์ อันเป็นการยุติสถานะสงครามระหว่างไทยกับบริเตนใหญ่ที่ไทยประกาศสงครามต่อสหราชอาณาจักรในวันที่ 25 มกราคม พ.ศ. 2485 ระหว่างสงครามโลกครั้งที่สอง สนธิสัญญาฯ มีผลใช้บังคับในวันเดียวกับที่ลงนาม และมีการขึ้นทะเบียนที่ชุดสนธิสัญญาสหประชาชาติในวันที่ 23 สิงหาคม พ.ศ. 2494United Nations Treaty Series, vol. 99, pp. 131–47.

 ผลลัพธ์ 
ผลลัพธ์หลักของสนธิสัญญาฉบับนี้คือยกเลิกการผนวกรัฐฉานและรัฐมลายูที่ไม่ได้เข้าเป็นสหพันธ์ (Unfederated Malay States) จำนวนสี่รัฐ บริเตนใหญ่ได้ประโยชน์น้อยกว่าที่คาด ส่วนใหญ่เพราะสหรัฐคัดค้านมาตรการลงโทษต่อประเทศไทย กล่าวคือ ไม่สามารถลดขนาดกองทัพไทยได้ อย่างไรก็ดีสนธิสัญญาฯ กำหนดให้ไทยส่งมอบข้าวสาร 1.5 ล้านตันให้แก่มาลายาของบริเตนซึ่งขาดแคลนข้าว นอกจากนี้ยังห้ามไทยขุดคลองข้ามคอคอดกระหากรัฐบาลบริเตนไม่ยินยอม ซึ่งบ่อนทำลายอำนาจของรัฐบาลปรีดี พนมยงค์

หลังตราสนธิสัญญาฯ สหรัฐและบริเตนฟื้นฟูความสัมพันธ์ทางทูตกับไทยในวันที่ 5 มกราคม และวันถัดไปมีการจัดการเลือกตั้งทั่วไป สหรัฐยังให้เงินกู้ 10 ล้านดอลลาร์สหรัฐแก่ประเทศไทยเป็นการบูรณะเครือข่ายขนส่งของไทยซึ่งได้รับความเสียหายจากการทิ้งระเบิดของสหรัฐ ไทยเข้าร่วมสหประชาชาติในวันที่ 16 ธันวาคม 2489

มีการลงนามสนธิสัญญาสันติภาพออสเตรเลีย–ไทยแยกต่างหาก โดยมีการลงนามในวันที่ 3 เมษายน 2489 ทั้งนี้ตามประกาศสงครามของออสเตรเลียในวันที่ 2 มีนาคม 2485 และพระราชบัญญัติการมีมติเห็นชอบบทกฎหมายแห่งเวสต์มินสเตอร์ของออสเตรเลีย
# ดับเบิลยูซีดับเบิลยู ไลท์เฮฟวี่เวท แชมเปี้ยนชิพ
ดับเบิลยูซีดับเบิลยู ไลท์เฮฟวี่เวท แชมเปี้ยนชิพ  เป็นเข็มขัดแชมป์รองรุ่นไลท์เฮฟวี่เวทของเวิลด์แชมเปี้ยนชิพเรสต์ลิงที่ใช้ตั้งแต่ 27 ตุลาคม ค.ศ. 1991 จนถึง 2 กันยายน ค.ศ. 1992 

รายนามการครองแชมป์ไลท์เฮฟวี่เวท WCW
Key
สัญลักษณ์ความหมาย#The overall championship reignReignThe reign number for the specific tag team listedEventThe event promoted by the respective promotion in which the title changed handsN/AThe specific information is not known or applicable . —Used for vacated reigns so as not to count it as an official reign

#นักมวยปล้ำสมัยวันที่ได้ครองระยะการครอง (วัน):สถานที่ศึกหมายเหตุไบรอัน พิลล์แมน1Chattanooga, Tennesseeฮาโลวีน ฮาวอค (1991)จูชิง ไลเกอร์1Atlanta, Georgiaไบรอัน พิลล์แมน2Milwaukee, Wisconsinซุปเปอร์บราวล์ ครั้งที่ 2สก๊อตต์ ฟลามินโก้1Mobile, Alabamaบิชแบลชท์ (1992)บราด อาร์มสตรอง1Atlanta, Georgiaว่าง0Atlanta, Georgiaแครชออฟแชมเปี้ยน ครั้งที่ 20: เฉลิมฉลองครบรอบ 20 ปี
# นาลอง 2
นาลอง 2 (,) เป็นการ์ตูนของประเทศเกาหลีใต้Studio Kaab Homepage โดยได้มีการออกอากาศในประเทศไทยทาง ช่อง 6,เวิร์คพอยท์ทีวี

 เนื้อเรื่อง 
ได้เกิดภัยคุกคามครั้งใหม่กับหมู่บ้านลาล่า เมื่อทางโรงเรียนสอนการครองโลกได้ส่งอักจังนามาที่หมู่บ้านลาล่า เพื่อหวังที่จะทำลายหมู่บ้านลาล่า นาลองจึงต้องต่อสู้กับอักจังนาเพื่อปกป้องหมู่บ้านลาล่า โดยนาลองใช้เครื่องแปลงร่างของดร.เพนเกิ้ล ซึ่งทำให้นาลองสามารถแปลงร่างเป็นลองแมนและสามารถต่อสู้กับอะชังนาได้Nalong Homepage  Nalong Homepage

 รายชื่อตัวละครหลัก 
 นาลอง (ลองแมน) กระรอกบินตัวผู้ มีนิสัยซื่อบื้อ
 อุกย่า นากตัวเมีย มีนิสัยขี้โมโห มักจะทะเลาะกับลีลี่อยู่บ่อยๆ
 อะชังนา (อะโช) แมวตัวผู้ มีนิสัยขี้โมโห เป็นเด็กกำพร้าที่ได้เป็นนักเรียนดีเด่นอันดับ 1 ของโรงเรียนสอนการครองโลก โดยได้รับภารกิจคือทำลายหมู่บ้านลาล่า
 กาก้า หุ่นยนต์ เป็นคทาอาวุธของอะชังนาที่สามารถโจมตีได้หลายรูปแบบ
 ซุงซุง ลิงตัวผู้ มีนิสัยซุกซน ชอบการกลั่นแกล้งผู้อื่น
 โทริ  กระต่ายตัวเมีย มีนิสัยอ่อนโยน
 โฮบี่  เสือตัวผู้ มีนิสัยอ่อนโยน
 ลีลี่  นกตัวเมีย มีนิสัยขี้โมโห มักจะทะเลาะกับอุกย่าอยู่บ่อยๆ
 เพนเกิ้ล  นกเพนกวินตัวผู้ เป็นทั้งครูและดร. มักชอบคิดค้นสิ่งประดิษฐ์ต่างๆ 
 แพนซี่ หมีแพนด้าตัวเมีย มีนิสัยอ่อนโยน
 ทาโซริ นกกระจอกเทศตัวผู้ มีนิสัยซื่อบื้อ โดยเวลาพูดจะเป็นเสียงร้อง

 รายชื่อตัวละครเสริม 
 พ่อของนาลอง เป็นตำรวจ
 พี่ชายของนาลอง 10 ตัว
 แม่ของอุกย่า
 พ่อของอุกย่า
 แม่ของซุงซุง
 พ่อของทาโซริ เป็นนักร้องโอเปร่าชื่อดังระดับโลก
 แม่ของทาโซริ เป็นนักร้องโอเปร่าชื่อดังระดับโลก
 พ่อของแพนซี่
 แม่ของโฮบี่ 
 แม่ของโทริ
 พ่อของโทริ
 แม่ของลีลี่
 พ่อของลีลี่
 ปู่ตุ่น
 ฟรีเซีย เป็นผู้รับเลี้ยงอะชังนาที่เป็นเด็กกำพร้า และยังเป็นอธิการของโรงเรียนสอนการครองโลกอีกด้วย
 กริ๊ด เป็นนักเรียน อันดับ 2 ของโรงเรียนสอนการครองโลก โดยเป็นคู่แข่งของอะชังนา

 เพลงประกอบ 
 เพลงเปิด = Longman, the Little Big Hero
 เพลงปิด = The Achangna
# สโมสรฟุตบอลสเปรันซาโอซากะ-ทากัตสึกิ
สโมสรฟุตบอลสเปรันซาโอซะกะ-ทะกะสึกิ  เป็นทีมฟุตบอลหญิงที่มีชื่อเสียงซึ่งเล่นในดิวิชัน 1 ของแอลลีกในประเทศญี่ปุ่น ทีมนี้ก่อตั้งขึ้นใน ค.ศ. 1976 ซึ่งเป็นช่วงก่อนลีกที่มีตามมาภายหลัง

ทีมนี้เคยมีนักกีฬาฟุตบอลหญิงทีมชาติไทยร่วมเล่นให้แก่ทีมดังกล่าวถึง 3 คน ซึ่งได้แก่ กาญจนา สังข์เงิน, พิสมัย สอนไสย์ และนภัทร สีเสริมคลุกวงในบอลไทย: มุมดีๆที่ไม่ค่อยดัง

 ทีม 

 ทีมปัจจุบัน 
ณ วันที่ 5 เมษายน ค.ศ. 2015 - 

 นักฟุตบอลที่มีชื่อเสียงในอดีต 
  กาญจนา สังข์เงิน
  พิสมัย สอนไสย์
  นภัทร สีเสริม

 เกียรติยศ 

 การแข่งขันในประเทศ 
นะเดะชิโกะลีก ดิวิชัน 1
ชนะเลิศ (1 สมัย) : ค.ศ. 1994
นะเดะชิโกะลีกคัพ
รองชนะเลิศ (1 สมัย) : ค.ศ. 1998

 ผลการแข่งขัน 
ฤดูกาลลีกในประเทศเนชันแนลคัพลีกคัพระดับอันดับทีม19911ที่ 910อันดับ 2 ของกลุ่ม -19921ที่ 410ก่อนรอง -19931ที่ 910รอบรอง -19941ที่ 110ก่อนรอง -19951ที่ 410ก่อนรอง -19961ที่ 510ก่อนรองที่ 419971ที่ 610ก่อนรองที่ 319981ที่ 510ก่อนรองรองชนะเลิศ19991ที่ 58รอบรองลีกกลุ่ม20001ที่ 59รอบรอง -20011ที่ 710ก่อนรอง -20021ที่ 611อันดับ 1 ของกลุ่ม -20031ที่ 613ก่อนรอง -20041ที่ 78อันดับ 2 ของกลุ่ม -20051ที่ 78ก่อนรอง -20061ที่ 78อันดับ 3 ของกลุ่ม -20072ที่ 48ก่อนรองลีกกลุ่ม20082ที่ 29อันดับ 3 ของกลุ่ม -20091ที่ 88อันดับ 3 ของกลุ่ม -20102 (ตะวันตก)ที่ 16อันดับ 2 ของกลุ่ม -20112 (ตะวันตก)ที่ 26อันดับ 2 ของกลุ่ม -20121ที่ 810อันดับ 3 ของกลุ่มลีกกลุ่ม2013110

 การเปลี่ยนชื่อทีม 
โอซะกะ-ทะกะสึกิเลดีส์สปอร์ตคลับ : ค.ศ. 1990
มะสึชิตะเดนคิเลดีส์สปอร์ตคลับแบมบีนา : ค.ศ. 1991 - 1994
มะสึชิตะเดนคิพานาโซนิคแบมบีนา : ค.ศ. 1995 - 1999
สโมสรฟุตบอลสเปรันซาทะกะสึกิ : ค.ศ. 2000 - 2011
สโมสรฟุตบอลสเปรันซาโอซะกะ-ทะกะสึกิ : ค.ศ. 2012 – ปัจจุบัน
# ฮอนด้า สตรีม
ฮอนด้า สตรีม  เป็นรถยนต์เอนกประสงค์ขนาดเล็ก (Compact MPV) ผลิตโดยฮอนด้า เริ่มผลิตเมื่อเดือนตุลาคม พ.ศ. 2543 เพื่อแทนที่ ฮอนด้า ชัทเทิล  รถมินิแวนที่นำฮอนด้า ซีวิค มาทำในรูปแบบมินิแวนเท่านั้น มีฐานการประกอบอยู่ที่ประเทศญี่ปุ่นและอินโดนีเซีย ปัจจุบัน ฮอนด้า สตรีม มีวิวัฒนาการตามช่วงเวลาได้ 2 รุ่น ดังนี้

 รุ่นที่ 1 (RN1–5; พ.ศ. 2543-2549) 
250px|thumbnail|left|ฮอนด้า สตรีม รุ่นที่ 1
ฮอนด้า สตรีม รุ่นที่ 1 เริ่มผลิตเมื่อ พ.ศ. 2543 โดยสร้างขึ้นบนพื้นฐานของฮอนด้า ซีวิค เช่นเดียวกับรุ่น Shuttle มีตัวถังมินิแวน 5 ประตู ใช้ระบบขับเคลื่อนล้อหน้า และระบบขับเคลื่อนสี่ล้อ เครื่องยนต์มีให้เลือกทั้ง 1.7 ลิตร และ 2.0 ลิตร

ในประเทศอินโดนีเซีย ซึ่งเป็นตลาด Minivan ที่ใหญ่ที่สุดในโลก ฮอนด้าเคยส่งสตรีมเข้าไปผลิตและจำหน่ายในอินโดนีเซีย แต่เนื่องจากการประกอบที่ทำให้หลายคนเข็ดกับงานประกอบจากอินโดนีเซียไปพักใหญ่ ต่อให้มีการ Minorchange และย้ายโรงงานใหม่ แต่ก็ยังมีภาพเก่ามาอยู่เรื่อย ๆ จึงทำให้สตรีมไม่ประสบความสำเร็จมากนักในอาเซียน ในประเทศไทยก็เคยเกิดเหตุการณ์อย่างนี้เช่นเดียวกัน เนื่องจาก Honda มองเห็นความสำเร็จของ Chevrolet Zafira ในไทยทำให้ Honda มองว่าตลาดกลุ่มนี้น่าจะมีอนาคตในประเทศไทยเลยส่ง Stream เข้ามาจำหน่าย นำเข้าจากอินโดนีเซีย (PT Honda Prospect Motor) หวังจะตีค่ายแตกด้วยเทคโนโลยีเครื่องยนต์ที่ทันสมัย รวมถึงภาพลักษณ์แบรนด์ของฮอนด้าที่แข็งแกร่งกว่าจีเอ็ม (เชฟโรเลต) ในประเทศไทย ถึงแม้จีเอ็มจะเป็นผู้ผลิตรถยนต์อันดับ 1 ของโลกก็ตาม แต่ด้วยการโหมประชาสัมพันธ์ของจีเอ็ม รวมถึงโตโยต้าที่ส่ง Wish เข้ามาจำหน่าย รวมถึงการประกอบที่ไม่ดี ทำให้ลูกค้าเมินหน้าหนี แม้จะออกรุ่น Minorchange มาแก้ภาพลักษณ์ในปี พ.ศ. 2548 ก็ตาม ถือเป็นหนึ่งใน Honda หลาย ๆ รุ่นที่ไม่ประสบความสำเร็จในประเทศไทย

 รุ่นที่ 2 (RN6–9; พ.ศ. 2549-2557) 
250px|thumbnail|right|ฮอนด้า สตรีม รุ่นที่ 2
ฮอนด้า สตรีม รุ่นที่ 2 เริ่มผลิตเมื่อ พ.ศ. 2549 จนถึง พ.ศ. 2557 รุ่นนี้ได้เลิกประกอบที่อินโดนีเซียแล้ว เนื่องจากงานประกอบทำให้ไม่ประสบความสำเร็จ รุ่นนี้ยังคงใช้พื้นฐานจาก Civic เหมือนเดิม ใช้ระบบขับเคลื่อนล้อหน้า และระบบขับเคลื่อนสี่ล้อ มีเครื่องยนต์ 1.8 ลิตร และ 2.0 ลิตร ระบบเกียร์เป็นเกียร์ธรรมดา 5 สปีด เกียร์อัตโนมัติ 5 สปีด และเกียร์อัตโนมัติ CVT
# สมชาย เบญจรงคกุล
นายสมชาย เบญจรงคกุล เป็นอดีตรัฐมนตรีช่วยว่าการกระทรวงสาธารณสุข ในรัฐบาลของพลเอกชวลิต ยงใจยุทธ และเป็นนักธุรกิจที่เคยดำรงตำแหน่งผู้บริหารหลายบริษัท

 ประวัติ 
สมชาย เบญจรงคกุล เกิดเมื่อวันที่ 3 กันยายน พ.ศ. 2500 เป็นบุตรของนายสุจินต์ เบญจรงคกุล กับนางกาญจนา เบญจรงคกุล (อมรรัตนกุล) มีพี่น้องรวม 4 คน คือ

 นายบุญชัย เบญจรงคกุล นักธุรกิจโทรคมนาคม สมรสกับ บงกช คงมาลัย
 นางวรรณา จิรกิติ (เบญจรงคกุล) สมรสกับ ประกอบ จิรกิติ สมาชิกสภาผู้แทนราษฎรแบบบัญชีรายชื่อ พรรคประชาธิปัตย์
 นายสมชาย 
 นายวิชัย เบญจรงคกุล 

เขาสำเร็จการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจาก คณะนิติศาสตร์ มหาวิทยาลัยรามคำแหง

สมชายได้สมรสกับ เกรซ สิริวัฒนเวคิน มีบุตรธิดารวม 5 คน

 การทำงาน 
สมชาย เบญจรงคกุล เป็นนักธุรกิจชาวไทย เคยดำรงตำแหน่งผู้บริหารบริษัทหลายแห่ง อาทิ เป็นประธานกรรมการบริหารบริษัท ไทยเซทเทิลไลท์ บริษัท ยูคอมอินเตอร์เนชั่นแนล คอมมูนิเกชั่น จำกัด บริษัท ยูไนเต็ด เรดิโอ จำกัด และเป็นกรรมการบริหารบริษัท ยูไนเต็ดคอมมูนิเกชั่น อินดัสตรี จำกัด (มหาชน) บริษัท โทเทิ่ล แอ็คเซ็ส คอมมูนิเกชั่น จำกัด (มหาชน) บริษัท เดลคอม เซอร์วิส (ประเทศไทย) บริษัท เวิร์ล เทเลคอม โฮลดิ้ง จำกัด ประธานกรรมการบริหาร บริษัทยูไนเต็ด เทเลคอม เซลส์ แอนด์ เซอร์วิสเซส จำกัด (ยูเทล) และเป็นผู้บริหารของกลุ่มบริษัทยูคอมจากไทยรัฐ

เขาเคยเป็นที่ปรึกษารองนายกรัฐมนตรี (นายบุญพันธ์ แขวัฒนะ) ในปี พ.ศ. 2538คำสั่งสำนักนายกรัฐมนตรี ที่ ๓๐/๒๕๓๙ เรื่อง แต่งตั้งข้าราชการการเมือง (นายธีระวัฒน์ ศิริวันสาณฑ์ รองเลขาธิการนายกรัฐมนตรี ฝ่ายการเมือง,นายสมชาย เบญจรงคกุล ที่ปรึกษารองนายกรัฐมนตรี) เป็นที่ปรึกษารองนายกรัฐมนตรี (นายมนตรี พงษ์พานิช) ในปี พ.ศ. 2539 และในปี พ.ศ. 2540 ในรัฐบาลของพลเอกชวลิต ยงใจยุทธ ได้รับแต่งตั้งเป็นรัฐมนตรีช่วยว่าการกระทรวงสาธารณสุขพระบรมราชโองการ ประกาศ แต่งตั้งรัฐมนตรี ราชกิจจานุเบกษา เล่ม 114 ตอนพิเศษ 100ง วันที่ 24 ตุลาคม 2540

 เครื่องราชอิสริยาภรณ์ 
 ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙, ตอน ๓๕ ข , ๓ ธันวาคม  ๒๕๕๕
# สันติ ชัยวิรัตนะ
สันติ ชัยวิรัตนะ (12 พฤศจิกายน พ.ศ. 2488 – 24 พฤษภาคม พ.ศ. 2543) อดีตนักการเมืองชาวไทย เป็นอดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดชัยภูมิ 7 สมัย เป็นพี่ชายของ ประสิทธิ์ ชัยวิรัตนะ อดีต สส.

 ประวัติ 
สันติ เกิดเมื่อวันที่ 12 พฤศจิกายน พ.ศ. 2488 เป็นบุตรของนายฮวด นางอ่องแอ ชัยวิรัตนะ สำเร็นการศึกษาระดับมัธยมศึกษาปีที่ 4 จากโรงเรียนชัยภูมิภักดีชุมพล ศูนย์ข้อมูลนักการเมือง

สันติ เสียชีวิตด้วยการถูกคนร้ายบุกยิง ณ สำนักงานบริษัท คอนซัลแทนท์ ออฟ เทคโนโลยี จำกัด อำเภอเมืองเชียงราย จังหวัดเชียงราย เมื่อวันที่ 24 พฤษภาคม พ.ศ. 2543 สิริอายุ 54 ปี

 งานการเมือง 
อดีตเคยเป็นสมาชิกสภาเทศบาลเมืองชัยภูมิ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2522 สังกัดพรรคสยามประชาธิปไตย ซึ่งได้รับเลือกตั้งในครั้งนั้น และได้รับเลือกติดต่อกันรวม 7 ครั้ง

สันติ ได้รับแต่งตั้งเป็นรัฐมนตรีช่วยว่าการกระทรวงมหาดไทย 2 สมัย คือ ในสมัยรัฐบาลพลเอกเปรม ติณสูลานนท์ (ครม.44)พระบรมราชโองการ ประกาศ รัฐมนตรีลาออกและตั้งรัฐมนตรี (ร้อยตำรวจเอก สุรัตน์ โอสถานุเคราะห์ ลาออก ให้นายมนตรี พงษ์พานิช เปลี่ยนตำแหน่ง และตั้งนายสันติ ชัยวิรัตนะ) และ ในสมัยรัฐบาลพลเอกชาติชาย ชุณหะวัณ (ครม.45)พระบรมราชโองการ ประกาศ ตั้งรัฐมนตรี (จำนวน ๔๕ ราย)  ซึ่งหลังจากนั้นเขาได้ออกมาเปิดโปงการทุจริตคอร์รัปชันจนเป็นที่ฮือฮามากที่สุดในรอบปี 2533 ว่ารัฐมนตรีของพรรคกิจสังคม ซึ่งเป็นพรรคร่วมรัฐบาล ต้องการหาเงินเข้าพรรคจำนวน 500 ล้านบาท แต่เนื่องจากตนเป็นรัฐมนตรีใหม่จึงไม่สามารถหาเงินเข้าพรรคได้ตามจำนวนที่สั่ง จึงเกิดปัญหา และยังระบุว่า ผู้ใหญ่ในพรรคสอนวิธีให้ทุจริตฉายารัฐบาลชาติชาย คอร์รัปชันทานไม่อั้น หนึ่งในข้ออ้างรัฐประหาร 2534

ต่อมา เขาได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในสมัยรัฐบาลพลเอกสุจินดา คราประยูร (ครม.48)พระบรมราชโองการ ประกาศ ตั้งรัฐมนตรี (จำนวน ๕๐ ราย) 

 สมาชิกสภาผู้แทนราษฎร 
สันติ ชัยวิรัตนะ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดชัยภูมิ สังกัดพรรคสยามประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดชัยภูมิ สังกัดพรรคประชาไทย → พรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชัยภูมิ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชัยภูมิ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชัยภูมิ สังกัดพรรคสามัคคีธรรม
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชัยภูมิ สังกัดพรรคเสรีธรรม (พ.ศ. 2535)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชัยภูมิ สังกัดพรรคเสรีธรรม (พ.ศ. 2535)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๑ ง ฉบับพิเศษ หน้า ๑, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๓, ๑ ธันวาคม ๒๕๓๐
# จรูญ กุวานนท์
จรูญ กุวานนท์ อดีตโฆษกประจำสำนักนายกรัฐมนตรี และ อดีตสมาชิกสภาผู้แทนราษฎรจังหวัดปทุมธานี 4 สมัย

 ประวัติ 
จรูญ กุวานนท์ เกิดเมื่อวันที่ 3 พฤศจิกายน พ.ศ. 2467 จบการศึกษา ระดับเตรียมปริญญา จาก มหาวิทยาลัยธรรมศาสตร์ ศูนย์ข้อมูลนักการเมือง

 งานการเมือง 
อดีตเคยเป็นนักหนังสือพิมพ์ และเคยดำรงตำแหน่งนายกสมาคมหนังสือพิมพ์แห่งประเทศไทย ในพระบรมราชูปถัมป์ ช่วงปี พ.ศ. 2513 ถึง พ.ศ. 2516จรูญ กุวานนท์ 

จรูญ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2518 สังกัดพรรคสังคมชาตินิยม ซึ่งเขาดำรงตำแหน่งรองหัวหน้าพรรคประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 ต่อมาในปี พ.ศ. 2519 เขาได้ลาออกจากพรรคสังคมชาตินิยมโดยให้เหตุผลว่าอุดมการณ์ไม่ตรงกัน และได้รับเลือกตั้งรวม 4 ครั้ง

จรูญ ได้รับแต่งตั้งเป็นโฆษกประจำสำนักนายกรัฐมนตรี (ปฏิบัติหน้าที่ชั่วคราว) ในรัฐบาลหม่อมราชวงศ์คึกฤทธิ์ ปราโมช (ครม.36)ตำนานโฆษกรัฐบาลไทย เผด็จการ-ประชาธิปไตย-ปฏิรูป

 สมาชิกสภาผู้แทนราษฎร 
จรูญ กุวานนท์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดปทุมธานี สังกัดพรรคสังคมชาตินิยม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดปทุมธานี สังกัดพรรคประชากรไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดปทุมธานี สังกัดพรรคประชากรไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดปทุมธานี สังกัดพรรคความหวังใหม่

 ถึงแก่อนิจกรรม 
จรูญ กุวานนท์ ถึงแก่อนิจกรรมเมื่อวันที่ 26 มีนาคม พ.ศ. 2551 มีพิธีพระราชทานเพลิงศพเมื่อวันที่ 26 กรกฎาคม พ.ศ. 2551 ณ ฌาปนสถานกองทัพบก วัดโสมนัสราชวรวิหาร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๑ ง ฉบับพิเศษ หน้า ๙, ๓ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๑๒ ง ฉบับพิเศษ หน้า ๑๔, ๒๗ มกราคม ๒๕๒๙
# นาลอง 3
นาลอง 3 (,) เป็นการ์ตูนของประเทศเกาหลีใต้Studio Kaab Homepage โดยมักจะรู้จักกันในชื่อ กรีน เซฟเวอร์(Green Saver) โดยได้มีการออกอากาศในประเทศไทยทาง ช่อง 6,เวิร์คพอยท์ทีวี

 เนื้อเรื่อง 
ได้เกิดเรื่องร้ายแรงกับโลก เมื่อพวกต่างดาว(แก๊งดอนโซ)จากนอกโลกได้วางแผนที่จะทำลายสิ่งแวดล้อมทางธรรมชาติ และนำโลกไปขายให้ดาวทอกซิน เพื่อแลกกับเงิน(ความร่ำรวย,เป็นเศรษฐี) นาลอง อุกย่า และ อะชังนา ที่ได้รับพลังใหม่จากอุดดี้(ต้นไม้)(กลายเป็นขบวนการกรีนเซฟเวอร์) จึงได้ร่วมออกเดินทางตามหาพวกต่างดาวเพื่อขัดขวางแผนร้ายและช่วยเหลือสัตว์อื่นที่ถูกพวกต่างดาวโจมตี โดยพวกต่างดาวจะใช้ไซริดูดพลังของอุดดี้(ต้นไม้)ที่ปกป้องโลกอยู่ เพื่อนำพลังนั้นไปใช้ทำลายสิ่งแวดล้อมของโลก โดยที่แรกที่ถูกทำลายคือหมู่บ้านลาล่าNalong Homepage  Nalong Homepage 

 รายชื่อตัวละครหลัก 
 นาลอง
 คำพูดแปลงร่าง อุดดี้บอร์ดเซฟเวอร์
 อุปกรณ์ ฟิงเกอร์บอร์ด = เน้นการโจมตี
 กระรอกบินตัวผู้ โดยนาลองได้ออกเดินทางผจญภัยร่วมกับ อุกย่า กับ อะชังนา เพื่อขัดขวางพวกต่างดาวและนำไซริออกจากตัวอุดดี้(ต้นไม้)
 อุกย่า
 คำพูดแปลงร่าง อุดดี้คอมเซฟเวอร์
 อุปกรณ์ แล็ปท็อป = เน้นการป้องกัน
 นากตัวเมีย โดยอุกย่าได้ออกเดินทางผจญภัยร่วมกับ นาลอง กับ อะชังนา เพื่อขัดขวางพวกต่างดาวและนำไซริออกจากตัวอุดดี้(ต้นไม้)
 อะชังนา
 คำพูดแปลงร่าง อุดดี้โยโย่เซฟเวอร์
 อุปกรณ์ โยโย่ = เน้นการมัดตัว
 แมวตัวผู้ โดยอะชังนาได้ออกเดินทางผจญภัยร่วมกับ นาลอง กับ อุกย่า เพื่อช่วยเหลือกาก้าที่ถูกพวกต่างดาวลักพาตัว

 รายชื่อตัวละครเสริม 
 แก๊งดอนโซ (ดอนโซ, ดร.อัดชูตัน, ซง) เป็นพวกที่ชอบความสกปรก มาจากนอกโลกและมีแผนที่จะทำให้โลกสกปรก เพื่อนำโลกไปขายให้ดาวทอกซินและกลายเป็นเศรษฐี
 กาก้า หุ่นยนต์ เป็นทั้งคทาอาวุธและเพื่อนของอะชังนา
 ไท  เสือตัวผู้ มีฟิงเกอร์บอร์ด คือ โกบอร์ด
 เพนนี หมาจิ้งจอกทะเลทรายตัวผู้ มีฟิงเกอร์บอร์ด คือ แซนดี้บอร์ด
 คาน หมึกยักษ์ตัวผู้ มีฟิงเกอร์บอร์ด คือ คราเคนบอร์ด
 บาซิว กิ้งก่าบาซิลิสก์ตัวผู้ มีฟิงเกอร์บอร์ด คือ บอร์ดลวงตา
 มาติน หมีขาวตัวผู้ มีฟิงเกอร์บอร์ด คือ ไททันบอร์ด
 กอเลี่ยน กอริลลาตัวผู้ มีฟิงเกอร์บอร์ด คือ บอร์ดสายฟ้า
 อัลบา นกอัลบาทรอสตัวผู้ มีฟิงเกอร์บอร์ด คือ สกายบอร์ด
 แบตตี้ ค้างคาวตัวเมีย มีฟิงเกอร์บอร์ด คือ เมลติสบอร์ด
 โคบี่ งูเห่าตัวผู้ มีฟิงเกอร์บอร์ด คือ บอร์ดเต้นระบำ

 เพลงประกอบ 
 เพลงเปิด = 
 เพลงปิด =
# เล สวน
เล สวน หรือ เล หยวน  เป็นเลขาธิการของพรรคคอมมิวนิสต์เวียดนามตั้งแต่เดือนกันยายน พ.ศ. 2503 จนถึงแก่อสัญกรรมเมื่อ 10 กรกฎาคม พ.ศ. 2529 สวนเป็นผู้นำที่สำคัญของพรรคหลังโฮจิมินห์ถึงแก่อสัญกรรมเมื่อ พ.ศ. 2512
 
สวนเกิดเมื่อ 7 เมษายน พ.ศ. 2450 ที่จังหวัดกว๋างจิ บิดาเป็นเจ้าหน้าที่รถไฟ เขาเข้าร่วมกับโฮจิมินห์เมื่อ พ.ศ. 2471 เขาเป็นสมาชิกร่วมก่อตั้งพรรคคอมมิวนิสต์อินโดจีนเมื่อ พ.ศ. 2473 เขาถูกฝรั่งเศสจับกุมและติดคุกนานถึง 10 ปี ได้รับการปล่อยตัวเมื่อ พ.ศ. 2488 สวนมีบทบาทในการส่งเสริมการปฏิวัติในภาคใต้ จนมีการแบ่งแยกเวียดนามเป็นสองประเทศ เขาจึงเดินทางมายังฮานอยใน พ.ศ. 2500 และร่วมงานกับพรรคคอมมิวนิสต์เวียดนาม จนกระทั่งมีการรวมประเทศ สวนเป็นผู้มีอิทธิพลในพรรค และเลือกดำเนินนโยบายสังคมนิยมแบบไม่ยืดหยุ่น รวมทั้งการรุกรานกัมพูชา และนิยมสหภาพโซเวียตจนตัดความสัมพันธ์กับสาธารณรัฐประชาชนจีน หลังจากที่สวนเสียชีวิตแล้ว นโยบายของพรรคจึงเน้นไปในทางปฏิรูปมากขึ้น
# จัตุรนต์ คชสีห์
จัตุรนต์ คชสีห์ (เกิด 19 เมษายน พ.ศ. 2490) อดีตสมาชิกสภาผู้แทนราษฎรจังหวัดชุมพร 2 สมัย

 ประวัติ 
จัตุรนต์ เกิดเมื่อวันที่ 19 เมษายน พ.ศ. 2490ศูนย์ข้อมูลนักการเมือง เป็นบุตรนายเชื่อม นางวอน คชสีห์ มีพี่น้อง 6 คนประวัติผู้สมัคร ส.ส. กรมการปกครอง 

สำเร็จการศึกษาปริญญาตรี นิติศาสตรบัณฑิต จากมหาวิทยาลัยธรรมศาสตร์

 การทำงาน 
อดีตเป็นทนายความ ต่อมาลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกติดต่อกันรวม 2 ครั้ง 

เขาเคยเป็นกรรมการบริหารพรรคประชาชนประกาศกระทรวงมหาดไทย เรื่อง พรรคประชาชนเปลี่ยนแปลงชื่อพรรค ภาพเครื่องหมายพรรค และคณะกรรมการบริหารพรรค ในปี พ.ศ. 2531

เขาลงสมัครรับเลือกตั้งในพื้นที่จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อชาติ แต่ไม่ได้รับเลือกตั้ง

 สมาชิกสภาผู้แทนราษฎร 
จัตุรนต์ คชสีห์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชุมพร สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดชุมพร สังกัดพรรคประชาชน (พ.ศ. 2531) → พรรคชาติไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๗ ตอนที่ ๒๔๐ ง ฉบับพิเศษ หน้า ๒, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๒ ง ฉบับพิเศษ หน้า ๔, ๓ ธันวาคม ๒๕๓๑
# มิถุนายน พ.ศ. 2556
มิถุนายน พ.ศ. 2556 เป็นเดือนที่ 6 ของปี พ.ศ. 2556 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์

 สถานีย่อย:เหตุการณ์ปัจจุบัน